Дəстүрлі медицина өсімдіктері дəрілік заттардың таусылмайтын көзі болып табылады. Мұндай өсімдіктердің биохимиялық потенциалы өте жоғары, өсімдіктердің əртүрлі пайдалы қасиеттері олардың құрамындағы биологиялық белсенді заттардың болуына байланысты. Бұл қосылыстардың құрылымы мен құрамын жаңа əдістермен зерттеу өсімдік ресурстарын игерудегі маңызды қадам болып табылады. Осындай өсімдіктердің бірі болып polygonaceae тұқымдасына жататын Atraphaxis pyrifolia өсімдігі таңдалынды Atraphaxis түрлерінің фитохимиялық зерттеулері химиялық компоненттердің əртүрлі түрлерінің, соның ішінде таниндердің бөлінуіне əкелді, фенолдық қосылыстар, фенилпропаноидтар, флавоноидтар, флавоноидты гликозидтер, антрахинондар, β-ситостерол, бензоидтар, флавоноидты гликозидтер Аtraphaxis түрлерінің басым компоненттері екендігі анықталды. Жер үсті жəне жер асты органдарында фенол карбон қышқылдары, флавонолдар, флавандар, флавондар, антрахинондар жəне олардың туындылары анықталған. Мысалы, əдеби деректерге сəйкес, A. Frutescens-те фенолкарбон қышқылдары – галл жəне дигидробензой қышқылдары, сондай-ақ флавонолдар-кемпферол, кверцетин, астрагалин, изокверцитрин, изомирицитрин, рутин, 3-о-мирицетин рутинозы табылды. HPLC əдісімен A. frutescens жапырақтарында фенолды қосылыстар анықталды: хлороген қышқылы жəне флавонолдар кверцетин, кемпферол, рамнетин, изокверцитрин, астрагалин жəне рутин.